laion/Wikipedia-Exotic huggingface dataset:
রংপুর-৩ উপনির্বাচন, ২০১৯

জাতীয় সংসদের নির্বাচনী এলাকা রংপুর-৩ আসনে ২০১৯ সালের ৫ অক্টোবর উপনির্বাচন অনুষ্ঠিত হয়। নির্বাচনে জাতীয় পার্টির প্রার্থী সাদ এরশাদ বিজয়ী হয়, ঐক্যফ্রন্টের রিটা রহমান দ্বিতীয় স্থান অর্জন করে। ১৪ জুলাই ২০১৯ তারিখে এ আসনের বর্তমান নির্বাচিত সংসদ সদস্য হুসেইন মুহম্মদ এরশাদ মৃত্যু বরণ করলে আসনটি শূন্য হয়। ২০১৮ সালের ৩০ অক্টোবর অনুষ্ঠিত একাদশ জাতীয় সংসদ নির্বাচনে জাতীয় পার্টির চেয়ারম্যান হুসেইন মুহম্মদ এরশাদ জয়ী হয়েছিলেন। তিনি ভোট পান, তার নিকটতম প্রতিদ্বন্দ্বী ছিল। ২০১৯ সালের ১৪ জুলাই এরশাদ সিএমএইচ হাসপাতালে চিকিৎসাধীন অবস্থায় মৃত্যু বরণ করলে, ১৬ জুলাই সংসদ সচিবালয় আসনটি শূন্য ঘোষণা করে গেজেট প্রকাশ করে। ১ সেপ্টেম্বর নির্বাচন কমিশন শুন্য আসনে নির্বাচনের জন্য তফসিল ঘোষণা করে। তফসিলে, ৯ সেপ্টেম্বর মনোনয়নপত্র দাখিলের শেষদিন, ১১ সেপ্টেম্বর মনোনয়নপত্র বাছাই, ১৬ সেপ্টেম্বর পর্যন্ত প্রার্থিতা প্রত্যাহার করা যাবে এবং ৫ অক্টোবর ভোট গ্রহণের দিন ধার্য করা হয়। উপনির্বাচনে ১২ জন প্রার্থী মনোনয়নপত্র সংগ্রহ করলেও জমা দিয়েছে ৯ জন। নির্বাচনে অংশগ্রহণ করেছে ৬ জন। ২ জন প্রার্থীর মনোনয়ন পত্র বাতিল হয়েছে এবং একজন প্রার্থীতা প্রত্যাহার করে নেয়। রাহাগির আল মাহি সাদ এরশাদ, ৮ সেপ্টেম্বর ২০১৯ তারিখে জাতীয় পার্টি দলীয় প্রার্থী ঘোষণা করে। সাদ পূর্ব থেকে রাজনীতিতে যুক্ত না থাকায় স্থানীয় লোকজন তার বিরোধিতা করে। রিটা রহমান, বিএনপি সমর্থিত ঐক্যফ্রন্টের প্রার্থী হিসেবে মনোনয়ন পত্র জমা দেয়। তিনি ২০১৮ সালের একাদশ জাতীয় সংসদ নির্বাচনে অংশ নিয়েছিলেন। হোসেন মকবুল শাহরিয়ার আসিফ, জাতীয় পার্টির রাজনীতির সাথে যুক্ত ছিলেন। পার্টি থেকে মনোনয়ন না পেয়ে বিদ্রোহী প্রার্থী হিসেবে নির্বাচনে অংশগ্রহণ করেন। ২০১৯ সালের ৫ অক্টোবর আসনের ১৭৫টি ভোট কেন্দ্রে ভোটগ্রহণ অনুষ্ঠিত হয়। সাদ এরশাদ ৪১,৯১৯ ভোটের ব্যবধানে বিজয়ী হয়। মোট ভোট পড়ে ৯৩,৯৮৩টি, তার মধ্যে ১৫ টি ভোট নষ্ট বা বাতিল হয়। নির্বাচনের ফলাফল প্রকাশিত হওয়ার পর বিএনপি সমর্থিত ঐক্যফ্রন্টের প্রার্থী রিটা রহমান নির্বাচনকে প্রহসনের নির্বাচন আখ্যায়িত করে ফলাফল প্রতাখ্যান করেন। রিটা দাবী করেন নির্বাচনে ৯/১০ শতাংশ ভোটার তাদের ভোটাধিকার প্রযোগ করেছে। রিটা ছাড়াও জাতীয় পার্টির বিদ্রোহী ও স্বতন্ত্র প্রার্থী হোসেন মকবুল শাহরিয়ার আসিফ ফলাফল প্রতাখ্যান করেছেন। একাদশ জাতীয় সংসদ সদস্যদের তালিকা একাদশ জাতীয় সংসদ বগুড়া-৬ উপনির্বাচন, ২০১৯ "রংপুর-৩ উপনির্বাচন : জাপা আ'লীগ বিএনপিসহ ৯ জনের মনোনয়ন দাখিল"। নয়া দিগন্ত। সংগ্রহের তারিখ ৭ অক্টোবর ২০১৯।  "আজ রংপুর-৩ সদর আসনের উপ-নির্বাচনে ভোট গ্রহণ"। দৈনিক সংগ্রাম। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  "উৎসাহবিহীন নির্বাচনে শাদ এরশাদ নির্বাচিত"। বিএন‌এ নিউজ। জাকির হোসেন। ৫ অক্টোবর ২০১৯। সংগ্রহের তারিখ ৭ অক্টোবর ২০১৯। [স্থায়ীভাবে অকার্যকর সংযোগ] "জাপার সা'দ ৫৮ হাজার ৮৭৮ ভোট পেয়ে বেসরকারীভাবে নির্বাচিত"। দৈনিক সংগ্রাম। ৬ অক্টোবর ২০১৯। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  "রংপুর উপনির্বাচনের ফলাফল প্রতাখ্যান করলেন রিটা রহমান"। এনটিভি। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  "রংপুর-৩ আসনে উপনির্বাচনের ফল প্রত্যাখ্যান করলেন রিটা ও আসিফ"। banglatribune.com। ২০১৯-১০-০৭ তারিখে মূল থেকে আর্কাইভ করা। সংগ্রহের তারিখ ২০১৯-১০-০৭।
আবদুল খালেক চন্টু

কেএম আবদুল খালেক চন্টু (জন্ম: ১ জানুয়ারী ১৯৪৬ - মৃত্যু: ২২ এপ্রিল ২০১৭) বাংলাদেশ জাতীয়তাবাদী দলের রাজনীতিবিদ এবং কুষ্টিয়া-৩ আসনের সাবেক সংসদ সদস্য। তিনি পঞ্চম ও সপ্তম জাতীয় সংসদ নির্বাচনে সাংসদ নির্বাচিত হয়েছিলেন। আব্দুল খালেক চন্টু ১ জানুয়ারী ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার সদর উপজেলার আব্দালপুর ইউনিয়নের মধুপুর গ্রামে জন্মগ্রহণ করেন। তার পিতা মরহুম খাতের আলী। তিনি ১৯৬৩ সালে রংপুর জেলা স্কুল থেকে এসএসসি পরীক্ষায় উত্তীর্ণ হন। ১৯৬৮ সালে রংপুর সরকারি কলেজ থেকে বিএ পাশ করেন। কেএম আবদুল খালেক চন্টু ছাত্র জীবন থেকেই জড়িয়ে পড়েন ছাত্র রাজনীতিতে। তিনি মজলুম জননেতা আবদুল হামিদ খান ভাসানী সমর্থিত ছাত্র ইউনিয়নের সক্রিয় সদস্য ছিলেন। ছাত্র জীবন শেষে তিনি ন্যাশনাল আওয়ামী পার্টি যোগ দিন। ১৯৭৮ সালে বাংলাদেশ জাতীয়তাবাদী দলে যোগদান করেন। তিনি কুষ্টিয়া জেলা বিএনপির সাবেক যুগ্ম আহ্বায়ক, সদর থানা বিএনপির সাবেক সভাপতি, বিএনপির নির্বাহী কমিটির সাবেক সদস্য। ১৯৯১ সালে জাতীয় সংসদ সদস্য নির্বাচনে তিনি জাতীয়তাবাদী দল থেকে কুষ্টিয়া-৩ (সদর) আসনে মনোনয়ন লাভ করে সংসদ সদস্য নির্বাচিত হন। তিনি জুন ১৯৯৬ সালে একই আসন থেকে বিএনপির সংসদ সদস্য নির্বাচিত হন। তিনি কুষ্টিয়ায় তার পিতার নামে প্রতিষ্ঠা করেন খাতের আলী ডিগ্রি কলেজ, এইচএন উচ্চ বিদ্যালয় এবং খাতের আলী দাখিল মাদ্রাসা। চন্টু ১৭ এপ্রিল ১৯৭৪ সালে বিয়ে করেন, তার তিন পুত্র ও ১ কন্যা সন্তান। মেজর জেনারেল আব্দুল ওয়াহেদ তার বড় ভাই। আবদুল খালেক চন্টু ২২ এপ্রিল ২০১৭ সাল রোববার রাত সাড়ে ৯টায় বাংলাদেশের ঢাকার মিরপুরের ন্যাশনাল হার্ট ফাউন্ডেশনে হৃদরোগে আক্রান্ত হয়ে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৭৩ বছর। তার মৃত্যুতে দশম জাতীয় সংসদে সর্বসম্মতিক্রমে শোকপ্রস্তাব গৃহীত হয়। তাছাড়া শোক প্রকাশ করেছেন বিএনপি চেয়ারপারসন খালেদা জিয়া। জানাজা শেষে তাকে কুষ্টিয়া জেলার সদর উপজেলার মধুপুরে নিজ গ্রামে দাফন করা হয়। পঞ্চম জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা "আবদুল খালেক চন্টু"। প্রথম আলো। সংগ্রহের তারিখ ২০১৯-১০-০৭।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "আব্দুল খালেকের মৃত্যুতে খালেদা জিয়ার শোক"। Risingbd.com (ইংরেজি ভাষায়)। সংগ্রহের তারিখ ২০১৯-১০-০৭।  "সাবেক এমপি চন্টুর মৃত্যুতে খালেদা জিয়ার শোক"। jagonews24.com (ইংরেজি ভাষায়)। সংগ্রহের তারিখ ২০১৯-১০-০৭।  "কুষ্টিয়ার সাবেক এমপি আব্দুল খালেক চন্টুর ইন্তেকাল"। DailyInqilabOnline। সংগ্রহের তারিখ ২০১৯-১০-০৭।  "যাঁদের মৃত্যুতে জাতীয় সংসদে শোকপ্রস্তাব গ্রহণ"। NTV Online। সংগ্রহের তারিখ ২০১৯-১০-০৭। [স্থায়ীভাবে অকার্যকর সংযোগ] "সাবেক সংসদ সদস্যের মৃত্যুতে খালেদা জিয়ার শোক"। The Daily Sangram। সংগ্রহের তারিখ ২০১৯-১০-০৭। [স্থায়ীভাবে অকার্যকর সংযোগ] পঞ্চম জাতীয় সংসদ সদস্যদের তালিকা (১৯৯১) –জাতীয় সংসদ সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ
মো. বদরুদ্দোজা গামা

মো. বদরুদ্দোজা গামা বাংলাদেশ জাতীয় পার্টির রাজনীতিবিদ এবং কুষ্টিয়া-৩ আসনের সাবেক সংসদ সদস্য। তিনি ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়ে ছিলেন। বদরুদ্দোজা গামা ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া সদর উপজেলার থানাপাড়া এলাকায় জন্মগ্রহণ করেন। গামা কুষ্টিয়া পৌরসভার সাবেক চেয়ারম্যান। তিনি জাতীয় পার্টির রাজনীতিবিদ এবং বাংলাদেশ প্রবীণ হিতৈষী সংঘ কুষ্টিয়া জেলা শাখার সভাপতি ছিলেন। তিনি ১৯৮৮ সালের চতুর্থ জাতীয় সংসদ নির্বাচনে সাংসদ নির্বাচিত হয়ে ছিলেন। মো. বদরুদ্দোজা গামা ৩০ জুলাই ২০১৭ বাংলাদেশের ঢাকার ডেলটা মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৮১ বছর। চতুর্থ জাতীয় সংসদ সদস্যদের তালিকা "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ অক্টোবর ২০১৯।  "সাবেক এমপি বদরুদ্দোজা গামা আর নেই"। NTV Online। সংগ্রহের তারিখ ২০১৯-১০-০৭।  চতুর্থ জাতীয় সংসদ সদস্যদের তালিকা (১৯৮৮) –জাতীয় সংসদ
রাইফেল

রাইফেল একধরনের বহনযোগ্য দীর্ঘ ব্যারেল যুক্ত আগ্নেয়াস্ত্র। নিখুঁতভাবে দূরপাল্লার লক্ষ্যভেদ করার উদ্দেশ্যে এগুলো বিশেষ ভাবে তৈরী করা হয়। গুলি ছোড়ার সময় রাইফেল সাধারণত দুই হাত দিয়ে ধরা হয় এবং ভারসাম্য রক্ষার্থে কাধও ব্যবহার করা হয়। এর ব্যারেলের ভেতরের দেওয়ালে প্যাঁচান খাঁজ থাকে। এই প্যাঁচান খাঁজ গুলোকে রাইফেলিং (Rifling) বলা হয়। এজন্য এগুলোকে প্রাথমিকভাবে মূলত 'রাইফেল্ড বন্দুক(Rifled Gun)' বলা হত এবং এটা থেকেই রাইফেল(Rifle) শব্দের উৎপত্তি। বর্তমানে লম্বা কিন্তু হাতে বহনযোগ্য, ট্রিগার(বন্দুকের ঘোড়া) যুক্ত, ভালভাবে দূরপাল্লার লক্ষ্য ভেদের সুবিধা যুক্ত সকল অস্ত্রই রাইফেল বলে পরিগণিত হয়। যুদ্ধে, আইনের প্রয়োগে, শিকারে এবং বিভিন্নরকম শ্যুটিং খেলায় রাইফেল ব্যাপকভাবে ব্যবহৃত হয়। ঐতিহ্যগত ভাবে রাইফেলে এক বার ট্রিগার চাপলে একটি গুলি (Projectile) ছোড়া হয়। আধুনিক রাইফেলগুলো সাধারণত একক শট (Single shot), বোল্ট অ্যাকশন(Bolt action), আধা-স্বয়ংক্রিয় (Semi-automatic), স্বয়ংক্রিয় (Automatic) ইত্যাদি ধরনের হয়। একক শট, বোল্ট অ্যাকশন ও আধা-স্বয়ংক্রিয় রাইফেলগুলো থেকে একবার ট্রিগার চাপলে এক রাউন্ড গুলি ছোড়া হয়। কেবলমাত্র স্বয়ংক্রিয় রাইফেলের ক্ষেত্রে একবার ট্রিগার চাপলে একাধিক রাউন্ড (দুই, তিন বা আরো বেশি) গুলি ছোড়া হয়। রাইফেলের ব্যবহার কবে প্রথম শুরু হয় তা সঠিক ভাবে নির্ণয় করা যায়নি তবে ১৫শ শতাব্দীতে এই ব্যাপারে ইউরোপে বেশ কিছু পরীক্ষন চালানো হয়েছে বলে প্রমাণ পাওয়া যায়। তীরন্দাজরা অনেক আগেই এটা আবিষ্কার করেন যে তীরের পুচ্ছ-পালক একটু ঘুরিয়ে দিলে তীরের লক্ষ্যভেদের সঠিকতা অনেক খানি বৃদ্ধি পায়।
সালার দে কারকোতে

সালার দে কারকোতে (সালার দে সান মার্তিন নামেও পরিচিত) হল উত্তর চিলির একটি লবণাক্ত ভূমি । এটি ওইয়াগুয়ে নামক একটি গ্রামের দক্ষিণ-পশ্চিমে প্রায় ১০৮ বর্গ কিমি এলাকা জুড়ে অবস্থিত। এর পৃষ্ঠতলের উচ্চতা ৩৬৯০ মিটার। এলাকার ভূদৃশ্য আগ্নেয়গিরিময়, পূর্বে ওইয়াগুয়ে এবং উত্তরে আউকানকিলচা আগ্নেয়গিরি রয়েছে। সালার দে কারকোতে পশ্চিমে লোয়া নদীর অববাহিকা দ্বারা এবং দক্ষিণে সালার দে আসকোতান লবণাক্ত অববাহিকা দ্বারা বেষ্টিত। সালার দে কারকোতে একটি প্রাচীন হ্রদের অবশিষ্টাংশ। পূর্বে মিনচিন হ্রদের সাথে এর একটি সংযোগ ছিল। আজকাল, সেই হ্রদের কেবল চিহ্নটুকুই অবশিষ্ট রয়েছে যা পরস্পর বিচ্ছিন্ন কয়েকটি ছোট ছোট জলাশয়ে বিভক্ত। এই জলাশয়গুলি বর্তমানে এই লবণাক্ত ভূমির পশ্চিম সীমানা বরাবর প্রায় ৩ থেকে ৪ বর্গ কিমি এলাকা জুড়ে ছড়িয়ে আছে। এইসব অবশিষ্ট জলাশয়গুলির মধ্যে একটি হল লাগুনা ভের্দে (সবুজ লেগুন)। (স্পেনীয়) IRD en Chile: Salar de Carcote ওয়েব্যাক মেশিনে আর্কাইভকৃত ২৭ নভেম্বর ২০০৬ তারিখে Stoertz, George E.; Ericksen, George Edward (১৯৭৪)। "Geology of salars in Northern Chile" (ইংরেজি ভাষায়)। আইএসএসএন 2330-7102। ডিওআই:10.3133/pp811।  উইকিমিডিয়া কমন্সে সালার দে কারকোতে সংক্রান্ত মিডিয়া রয়েছে। ছবি
মেহেরপুর পৌরসভা

মেহেরপুর পৌরসভা বাংলাদেশের একটি পৌরসভা। এটি বাংলাদেশের পশ্চিমাংশের সীমান্তবর্তী একটি পৌরসভা। ১৮৬৯ সালে এটি পৌরসভার মর্যাদা লাভ করে। ভারত বিভাগের পূর্বে মেহেরপুর মহকুমা শহর হিসেবে এর কার্যক্রম পরিচালনা করা হয়। ১৯৯১ সালে বাংলাদেশ সরকার এ পৌরসভাকে দ্বিতীয় শ্রেণীতে উন্নীত করে এবং ২০০১ সালে এটি প্রথম শ্রেণীর পৌরসভার মর্যাদা লাভ করে। এই পৌরসভার পূর্বে কুষ্টিয়া ও চুয়াডাঙ্গা সড়ক, পশ্চিমে ভৈরব নদী ও বুড়িপোতা ইউনিয়নের যাদবপুর গ্রাম, উত্তরে কুতুবপুর ইউনিয়নের উজলপুর গ্রাম এবং দক্ষিণে আমদহ ইউনিয়নের বামনপাড়া গ্রাম রয়েছে। ২০১১ সালের পরিসংখ্যান অনুযায়ী এই পৌরসভার লোকসংখ্যা ৬৯,৬৩০ জন। এর মধ্যে পুরুষ ৩৪,৫৩০ জন এবং মহিলা ৩৫,১০০ জন। "আদমশুমারী তথ্য"। meherpurmunicipality.com। ২২ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৯।
মোহাম্মদ মফজলুর রহমান

মোহাম্মদ মফজলু রহমান (১ এপ্রিল ১৯২০ - ১৪ জুন ১৯৯৪) একজন বাংলাদেশী চিকিৎসক এবং সৈনিক ছিলেন। তিনি চট্টগ্রাম সামরিক হাসপাতালের প্রথম সি.ও হিসেবে দায়িত্ব পালন করেন। তিনি দ্বিতীয় বিশ্বযুদ্ধে অংশ নেয়া একজন ব্রিটিশ সেনা কর্মকর্তা ছিলেন। এম এম রহমান ১৯২০ সালের ১ এপ্রিল কক্সবাজার জেলার চকরিয়া উপজেলার হরবাং গ্রামে জন্মগ্রহণ করেন। ১৯৪০ সালে তিনি কক্সবাজার থেকে বিজ্ঞান এবং মিটফোর্ড মেডিকেল স্কুল থেকে এমবি পাস করেন। তিনি কলকাতায় একজন সাধারণ চিকিৎসক হিসাবে কাজ করেছিলেন এবং ১৯৪৩ সালের ২৩ শে মে ইন্ডিয়ান আর্মি মেডিকেল কর্পোর (আইএএমসি)-এর রয়্যাল ইমার্জেন্সি কমিশন লেফটেন্যান্ট হিসাবে পদোন্নতি পেয়েছিলেন[তথ্যসূত্র প্রয়োজন] এবং দেরাদুনের ইন্ডিয়ান মিলিটারি একাডেমিতে প্রেরণ করেছিলেন।[তথ্যসূত্র প্রয়োজন] একটি সফল প্রশিক্ষণের পরে ১৯৪৩ সালের ১৪ সেপ্টেম্বর তিনি আইএএমসিতে যোগ দেন।[তথ্যসূত্র প্রয়োজন] তিনি আকিয়াব এবং রাঙ্গুনে পোস্ট করেছিলেন যেখানে দ্বিতীয় বিশ্বযুদ্ধের অভিজ্ঞতা রয়েছে তার।[তথ্যসূত্র প্রয়োজন] এমএম রহমান একজন চিকিৎসক ছিলেন, তিনি দ্বিতীয় বিশ্বযুদ্ধের সময় বার্মা ফ্রন্টে লড়াই করেছিলেন। মেজর হিসাবে তিনিই প্রথম ভারতীয় অফিসার, যিনি পাকিস্তানের স্বাধীনতার আগে চট্টগ্রাম সিএমএইচ-এর সিও হিসাবে নিযুক্ত ছিলেন। পরে তিনি পাকিস্তান সেনাবাহিনীতে দায়িত্ব পালন করেন এবং ১৯৫৭ সালে পাঞ্জাব মেডিকেল কলেজ থেকে এমবিবিএস শেষ করেন।[তথ্যসূত্র প্রয়োজন] বঙ্গবন্ধু শেখ মুজিবুর রহমানকে আগরতলায় একটি সভার আয়োজন করতে সাহায্য করার অন্যতম প্রধান ব্যক্তি ছিলেন যা পরবর্তীকালে আগরতলা ষড়যন্ত্র মামলা হিসাবে খ্যাতি লাভ করেছিল । ফলস্বরূপ, তাকে পশ্চিম পাকিস্তানে স্থানান্তর করা হয়। তিনি ১৯৭১ সালে বাংলাদেশের মুক্তিযুদ্ধের সময় গ্রেপ্তার হয়েছিলেন এবং তার সহকর্মীরা তাকে তিনবার বাঁচিয়েছিলেন, কারণ তিনি তাকে একজন সৎ ও স্পষ্টবাদী ব্যক্তি বলে ভালবাসতেন। পাকিস্তান থেকে ফিরে তিনি ঢাকা মেডিকেল কলেজের সুপারিনটেনডেন্ট হিসাবে নিযুক্ত হন যেখানে তিনি কলেজকে শৃঙ্খলায় ফিরিয়ে দিতে সফল হন। ১৯৭৫ সালের নভেম্বরের সিপাহী বিদ্রোহের সময়, তিনি প্রশাসনিক ব্যক্তি হিসাবে পদে নিযুক্ত হওয়ার পরেও ঢাকা মেডিকেল কলেজ হাসপাতালে ক্ষোভের শিকার ব্যক্তিদের মধ্যে তিনিই প্রথম চিকিৎসক ছিলেন। বিদ্রোহী সৈন্যরা তাকে দায়িত্ব পালন করতে দেখে হুমকি দিয়ে আসছিলো। কিন্তু তিনি পিছপা না হয়ে তিনি তার দীর্ঘ অব্যাহভাবে কর্নেল ইউনিফর্ম নিয়ে এসে আহত সেনা কর্মীদের সাথে সেখানে নিয়ে আসা অন্যান্য ডাক্তারদের সাথে চিকিৎসা করেছিলেন, যারা তাকে পাশাপাশি বসে কাজ করতে দেখে উত্সাহিত হয়েছিল। পরে তিনি বাংলাদেশ সেনাবাহিনীতে ডিরেক্টর মেডিকেল সার্ভিসেস (ডিএমএস) পদে নিযুক্ত হন এবং নবগঠিত বাংলাদেশ সেনা মেডিকেল কর্পসকে সফলভাবে পেশাদার ইউনিটে উন্নীত করেন। তিনি দূষিত রোগ হিসাবে পরিচিত একটি দূষিত রোগ আবিষ্কার করে পরিচিতি পান। অবসর গ্রহণের পরে, তিনি তার নিজের গ্রাম হরবাংয়ে চলে যান এবং দরিদ্রদের সাহায্য করার জন্য তার জীবন উৎসর্গ করেছিলেন। তিনি সেখানে যা কিছু টাকা ছিল তা দিয়ে একটি হাসপাতাল তৈরি করছিলেন, তবে এটি শেষ করতে পারেননি। তিনি মায়োকার্ডিয়াল ইনফ্রাকশন থেকে ১৯৯৪ সালের ১১ জুন মারা যান। [তথ্যসূত্র প্রয়োজন] স্মরণীয় বরণীয় (চকরিয়া-পেকুয়া)। আনোয়ার হোসেন। মুদ্রিত সেপ্টেম্বর ২০০৩। পৃষ্ঠা ১০৩। স্মরণীয় বরণীয় (চকরিয়া-পেকুয়া)। আনোয়ার হোসেন। মুদ্রিত সেপ্টেম্বর ২০০৩। পৃষ্ঠা ৯৪। আনোয়ার হোসেন রচনা স্মরণানিও বড়ানিয়ো (চকরিয়া-পেকুয়া), ২০০৩ সালের সেপ্টেম্বর, মুদ্রিত
হিন্দু ধর্মীয় কল্যাণ ট্রাস্ট

হিন্দু ধর্মীয় কল্যাণ ট্রাস্ট হ'ল একটি জাতীয় সরকারী ট্রাস্ট যা বাংলাদেশের হিন্দু সম্প্রদায়ের কল্যাণে কাজ করে। এটি বাংলাদেশের ঢাকায় অবস্থিত। হিন্দু ধর্মীয় কল্যাণ ট্রাস্ট ১৯৮৩ সালে প্রতিষ্ঠিত হয়েছিল। এটি ধর্ম বিষয়ক মন্ত্রণালয়ের অধীনে রয়েছে। ২০১৬-২০১৭ অর্থবছরের বাজেট অধিবেশনটিতে অর্থ মন্ত্রণালয়ের আস্থা থেকে ২ বিলিয়ন টাকা বরাদ্দ করা হয়েছিল। যা পুরো ধর্ম মন্ত্রণালয়ের বাজেটের ২% যেইখানে হিন্দুদের সংখ্যা ৮%। একে হিন্দু নেতারা বৈষম্যমূলক বাজেট হিসেবে উল্লেখ করেছে। Rajbanshi, Manoranjan। "Hindu Welfare Trust"। বাংলাপিডিয়া। Banglapedia। সংগ্রহের তারিখ ১৫ অক্টোবর ২০১৬।  "Govt firm to establish secular society: PM"। The Daily Star। ২৫ আগস্ট ২০১০। সংগ্রহের তারিখ ১৫ অক্টোবর ২০১৬।  Ghosh, Partha S. (২০১২-০৫-২৩)। The Politics of Personal Law in South Asia: Identity, Nationalism and the Uniform Civil Code (ইংরেজি ভাষায়)। Routledge। পৃষ্ঠা 181। আইএসবিএন 9781136705120। সংগ্রহের তারিখ ১৫ অক্টোবর ২০১৬।  "Tk 200 crore for upkeep of Hindu temples"। The Daily Star। ৩ জুন ২০১৬। সংগ্রহের তারিখ ১৫ অক্টোবর ২০১৬।
গ্রেগ এল. সেমেনজা

গ্রেগ লিওনার্ড সেমেনজা (জন্ম জুলাই ১, ১৯৫৬) হলো ২০১৯ সালে চিকিৎসাশাস্ত্রে নোবেল পুরস্কারজয়ীদের অন্যতম। প্রাণীর কোষ কীভাবে অক্সিজেনের প্রাপ্যতার সঙ্গে খাপ খাইয়ে নেয়, সেই রহস্য উদ্ভাবনের জন্য ২০১৯ সালে যৌথভাবে চিকিৎসা ক্ষেত্রে নোবেল পুরস্কার লাভ করেন। তিনি তিনি জন হপকিন্স ইউনিভার্সিটি স্কুল অব মেডিসিন এর পেডিয়্যাট্রিক, র্যাডিয়েশন অনকোলজি, জৈব রসায়ন ও চিকিৎসা বিভাগের প্রফেসর। এছাড়াও তিনি ইনস্টিটিউট ফর সেল ইঞ্জিনিয়ারিংয়ে ভাস্কুলার প্রোগ্রামের পরিচালক হিসেবে দায়িত্ব পালন করছেন। ২০১৬ সালে তিনি বেসিক মেডিকেল গবেষণার জন্য লাসকার অ্যাওয়ার্ড এ ভূষিত হন। সেমেনজা তার এইচ আই এফ-১ আবিষ্কারের জন্যও পরিচিত, যেটি দূর্বল পরিবেশে ক্যান্সার কোষে অক্সিজেন পরিবহনে সহায়তা করে। তিনি ইউনিভার্সিটি অব পেনসিলভানিয়াতে পিএইচডি করা অবস্থায় বেটা থ্যালাসেমিয়া নিয়েও অধ্যয়ন করেন। যখন আশেপাশের অক্সিজেনের স্তর পরিবর্তন হয় তখন প্রাণীর কোষগুলি জিনের প্রকাশে মৌলিক পরিবর্তন হয়। জিনের প্রকাশের এই পরিবর্তনগুলি কোষ বিপাক, টিস্যুগুলির পুনরায় মডেলিং এবং এমনকি হার্টের হার এবং বায়ুচলাচল বৃদ্ধির মতো জৈবিক প্রতিক্রিয়ারও পরিবর্তন করে। ১৯৯০ এর গোড়ার দিকে গবেষণাতে গ্রেগ সেমেনজা শনাক্ত করেছিলেন এবং তারপরে ১৯৯৫ সালে এটিকে অক্সিজেন-নির্ভর প্রতিক্রিয়াগুলি নিয়ন্ত্রণ করে এমন প্রতিলিপি ফ্যাক্টর শোধিত ও ক্লোন করা হয়েছিল। তিনি হাইপোক্সিয়া ইনডুসিবল ফ্যাক্টরের জন্য এই ফ্যাক্টর HIF (Hypoxia Inducible Factor) নামকরণ করেছিলেন এবং দেখিয়েছেন যে এটি দুটি উপাদান নিয়ে গঠিত : একটি নতুন এবং অক্সিজেন-সংবেদন শীল মাতৃতা, HIF-1α এবং দ্বিতীয়, পূর্বে চিহ্নিত এবং গঠনমূলকভাবে প্রকাশিত এবং অক্সিজেন বিহীন -নিয়ন্ত্রিত প্রোটিন ARNT হিসাবে পরিচিত। ২০১৯ সালে চিকিৎসা শাস্ত্রে নোবেল পুরস্কার ২০১৬ সালে লাসকার অ্যাওয়ার্ড ২০১৪ সালে উইলি পুরস্কার ২০১২ সালে ইনস্টিটিউট অব মেডিসিনে নির্বাচিত ২০১২ সালে গ্র্যান্ড প্রিক্স সায়েন্টিফিক অ্যাওয়ার্ড অর্জন ২০১২ সালে স্ট্যানলি জে. করসমেয়ের অ্যাওয়ার্ড ২০১০ সালে গায়ার্ডনার ফাউন্ডেশন ইন্টারন্যাশনাল অ্যাওয়ার্ড ২০০৮ ন্যাশনাল একাডেমি অব সায়েন্স এর সদস্য নির্বাচিত ২০০৮ সালে এসোসিয়েশন অব আমেরিকান পিজিসিয়ান্সের সদস্য নির্বাচিত ২০০০ সালে ই. মিড জনসন অ্যাওয়ার্ড ১৯৯৫ সালে, আমেরিকান সোসাইটি ফর ক্লিনিক্যাল এর সদস্য নির্বাচিত ১৯৮৯ সালে মার্কি ট্রাস্ট কর্তৃক লুসাইল জে. মার্কি স্কলার অ্যাওয়ার্ড লাভ "Gregg L. Semenza, M.D., Ph.D."।  Foundation, Lasker। "Oxygen sensing – an essential process for survival - The Lasker Foundation"। The Lasker Foundation।  "Johns Hopkins geneticist Gregg Semenza wins Lasker Award for insights into how cells sense oxygen"। ১৩ সেপ্টেম্বর ২০১৬।  । nobelprize committee https://www.nobelprize.org/prizes/medicine/2019/press-release/। সংগ্রহের তারিখ 08 October 2019।  এখানে তারিখের মান পরীক্ষা করুন: |সংগ্রহের-তারিখ= (সাহায্য); |শিরোনাম= অনুপস্থিত বা খালি (সাহায্য) "Wiley: The 13th Annual Wiley Prize in Biomedical Sciences Awarded for Advancements in Oxygen Sensing Systems"। www.wiley.com। সংগ্রহের তারিখ অক্টোবর ৭, ২০১৯।  "Gregg L. Semenza"। Institut de France. Grands Prix des Fondations। ২০১৫-০৪-২১। সংগ্রহের তারিখ ২০১৭-১২-১২।  "Nobel Prize in Physiology or Medicine awarded to 2010 Gairdner Laureates"। gairdner.org। অক্টোবর ৭, ২০১৯। অক্টোবর ৭, ২০১৯ তারিখে মূল থেকে আর্কাইভ করা। সংগ্রহের তারিখ অক্টোবর ৭, ২০১৯।
রুবেল দাস

রুবেল দাস হলেন একজন ভারতীয় অভিনেতা যিনি বাংলা চলচ্চিত্র ও বাংলা টেলিভিশন ধারাবাহিকে অভিনয় করে থাকেন। সূর্য রুবেল দাস বারাসাত মহাত্মা গান্ধী মেমোরিয়াল মাধ্যমিক বিদ্যালয়ে পড়েছেন। তিনি আচার্য প্রফুল্লচন্দ্র কলেজ থেকে স্নাতক হয়েছেন। তিনি ২০১৬ সালে পীযূষ সাহা পরিচালিত বেপরোয়া চলচ্চিত্রের মাধ্যমে অভিনয়জগতে পা রাখেন। চলচ্চিত্রটিতে তিনি পাপড়ি ঘোষের বিপরীতে অভিনয় করেছিলেন। এরপর তিনি জি বাংলার টিভি ধারাবাহিক ভানুমতীর খেল এ অভিনয় করেন। তার অভিনীত দ্বিতীয় চলচ্চিত্র তুই আমার রানি ২০১৯ সালে মুক্তি পায়। তার প্রথম চলচ্চিত্রের মত এটিও পরিচালনা করেছিলেন পীযূষ সাহা। চলচ্চিত্রটিতে তিনি মিষ্টি জান্নাতের বিপরীতে অভিনয় করেছিলেন। চলচ্চিত্রটি ভারত বাংলাদেশ যৌথ প্রযোজনায় নির্মিত হয়েছিল। "Rubel -Sweta: জল্পনাই সত্যি! বাস্তবেও প্রেম করছেন পর্দার যমুনা- সঙ্গীত, শ্বেতা- রুবেল"। Aaj Tak বাংলা। ২৭ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Now, people recognise me as Megh: Rubel Das"। The Times of India। ১৮ মে ২০১৮। সংগ্রহের তারিখ ৪ অক্টোবর ২০১৯।  "টলিউডে সূর্যোদয়"। এই সময়। ১৫ জানুয়ারি ২০১৬। সংগ্রহের তারিখ ৭ অক্টোবর ২০১৯।  "Beparoyaa"। The Times of India। সংগ্রহের তারিখ ৭ অক্টোবর ২০১৯।  "'বেপরোয়া' বা 'তুলকালাম'--দুটোই বর্তমান সমাজের চেনা ছবি"। এই সময়। ২১ জানুয়ারি ২০১৬। সংগ্রহের তারিখ ৭ অক্টোবর ২০১৯।  "In a first, a Bengali serial that revolves around magic"। The Times of India। ৭ জানুয়ারি ২০১৮। সংগ্রহের তারিখ ৭ অক্টোবর ২০১৯।  "Bengali TV show 'Bhanumotir Khel' to go off-air soon"। The Times of India। ১০ জুন ২০১৯। সংগ্রহের তারিখ ৭ অক্টোবর ২০১৯।  "মুক্তি পাচ্ছে 'তুই আমার রানি'"। জনকণ্ঠ। ৪ এপ্রিল ২০১৯। ২৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  "Tui Amar Rani"। The Times of India। সংগ্রহের তারিখ ৭ অক্টোবর ২০১৯।  "জনসচেতনতার ছবি 'তুই আমার রানি'"। এই সময়। ১২ এপ্রিল ২০১৯। সংগ্রহের তারিখ ৭ অক্টোবর ২০১৯।  "বড় পর্দায় অভিনয় করছেন 'ভানুমতীর খেল'-এর নায়ক রুবেল"। নিউজ১৮ বাংলা। ১০ এপ্রিল ২০১৯। সংগ্রহের তারিখ ৭ অক্টোবর ২০১৯।  "'Bhanumotir Khel' actor Rubel Das and his mom to feature in 'Didi No. 1'"। The Times of India। ২০ আগস্ট ২০১৯। সংগ্রহের তারিখ ৭ অক্টোবর ২০১৯।  ইন্টারনেট মুভি ডেটাবেজে রুবেল দাস (ইংরেজি)
মিরন বক্স

মালিক মিরন বক্স (উর্দু: میران بخش‎‎; জন্ম: ২০ এপ্রিল, ১৯০৭ - মৃত্যু: ৮ ফেব্রুয়ারি, ১৯৯১) তৎকালীন ব্রিটিশ ভারতের রাওয়ালপিন্ডি এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন মিরন বক্স। ১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত মিরন বক্সের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী অফ স্পিনার ছিলেন তিনি। ৫০ বছর বয়সে রেলওয়েজের বিপক্ষে ৫/৮১ পান। ১৯৪৮-৪৯ মৌসুমে সফররত ওয়েস্ট ইন্ডিজ একাদশের বিপক্ষে দুইদিনের খেলায় পাঁচ-উইকেট লাভ করেছিলেন। কম্বাইন্ড সার্ভিসেসের বিপক্ষে পান ৪/৪১ ও ৫/৩১। এরপর, পরবর্তী শীতকালে কমনওয়েলথ একাদশের মুখোমুখি হন। ১৯৪৯-৫০ মৌসুমে কমনওয়েলথ একাদশের বিপক্ষে আরও একটি দুইদিনের খেলায় ১০ উইকেট পান। তন্মধ্যে, জর্জ হ্যাডলি ও ক্লাইড ওয়ালকট তার শিকারে পরিণত হয়েছিলেন।৫/১৯ নিয়ে সফরকারীদেরকে ৮১ রানে গুটিয়ে দেন। এরপর দ্বিতীয় ইনিংসে ৫/৬৩ পান। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মিরন বক্স। ২৯ জানুয়ারি, ১৯৫৫ তারিখে লাহোরে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ ফেব্রুয়ারি, ১৯৫৫ তারিখে পেশাওয়ারে একই দলের বিপক্ষে সর্বশেষ টেস্টে অংশ নেন তিনি। দুই টেস্টে অংশ নিয়ে কেবলমাত্র দুই উইকেটের সন্ধান পেয়েছিলেন। তবে, প্রথম-শ্রেণীর ক্রিকেটে ১৯ গড়ে উইকেট পেয়েছিলেন। ৪৭ বছর ২৮৪ দিন বয়সে লাহোরে বাগ ই জিন্নায় সফরকারী ভারতের বিপক্ষে প্রথম টেস্টে অংশ নেন। এরফলে টেস্ট ক্রিকেটে দ্বিতীয় বয়োঃজ্যেষ্ঠ খেলোয়াড় হিসেবে অভিষেক ঘটে মিরন বক্সের। কেবলমাত্র জেমস সাউদার্টন তার তুলনায় এগিয়ে রয়েছেন। এ খেলাটি তার দ্বিতীয় প্রথম-শ্রেণীর খেলা ছিল। পাঁচ বছর পূর্বে প্রথম-শ্রেণীর ক্রিকেটে অভিষেক ঘটলেও কোন উইকেট লাভে সক্ষমতা দেখাতে পারেননি। দ্বিতীয় টেস্টে পানানমাল পাঞ্জাবী ও বিজয় মাঞ্জরেকারকে বোল্ড করেন। তন্মধ্যে, মাঞ্জরেকার শূন্য রানে বিদেয় নিয়েছিলেন। সংক্ষিপ্তভাবে টেস্ট খেলোয়াড়ী জীবন শেষ হবার পর ১৯৫৮-৫৯ মৌসুম পর্যন্ত পাকিস্তানে প্রথম-শ্রেণীর খেলা চালিয়ে যেতে থাকেন। এ পর্যায়ে তার বয়স ছিল ৫১ বছর। নিজস্ব শেষ খেলায় পেশাওয়ারের বিপক্ষে ৪/৪৫ পেয়েছিলেন। ১৯৫৬-৫৭ মৌসুমে কম্বাইন্ড সার্ভিসেসের সদস্যরূপে ব্যক্তিগত সেরা বোলিং পরিসংখ্যান গড়েন। ঢাকায় পূর্ব পাকিস্তান হোয়াইটসের বিপক্ষে ৬/১৫ পান। রাওয়ালপিন্ডি মাঠে কোচ ও মাঠ কর্মকর্তার ভূমিকায় অবতীর্ণ হন। ৮ ফেব্রুয়ারি, ১৯৯১ তারিখে ৮৪ বছর বয়সে রাওয়ালপিন্ডির ঢোক রাতা এলাকায় মিরন বক্সের দেহাবসান ঘটে। Wisden 1992, pp. 1263-64. "Fantastic Mr Fox"। ESPN Cricinfo। সংগ্রহের তারিখ ২৪ এপ্রিল ২০১৯।  Rawalpindi v Peshawar 1958-59 East Pakistan Whites v Combined Services 1956-57 ওয়ালিস ম্যাথিয়াস ইমতিয়াজ আহমেদ কমনওয়েলথ একাদশ ক্রিকেট দল পাকিস্তানি টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে মিরন বক্স (ইংরেজি) ক্রিকেটআর্কাইভে মিরন বক্স (সদস্যতা প্রয়োজনীয়) (ইংরেজি)
মানুল ছুদাসামা

মানুল ছুদাসামা হলেন একজন ভারতীয় অভিনেত্রী যিনি ছোটপর্দায় অভিনয় করে থাকেন। মানুল ছুদাসামা ২০১৯ সালে স্টার ভারতের এক থি রানি এক থা রাবণ ধারাবাহিকের মাধ্যমে ছোট পর্দায় পা রাখেন। ধারাবাহিকটিতে "রানি" চরিত্রে অভিনয় করেছিলেন। চরিত্রটি ধারাবাহিকটির প্রধান নারী চরিত্র ছিল। পরবর্তীতে তাকে ধারাবাহিকটি থেকে বাদ দেওয়া হয়েছিল। বর্তমানে তিনি সনি সাবের তেনালি রামা ধারাবাহিকে অভিনয় করছেন। "Debutant actress Manul Chudasma visits the city of lakes"। The Times of India। ২৭ জানুয়ারি ২০১৯। সংগ্রহের তারিখ ২ অক্টোবর ২০১৯।  "Star Bharat confirms launch of 'Ek Thi Rani Ek Tha Ravan'"। BizAsia। ২৭ ডিসেম্বর ২০১৮। সংগ্রহের তারিখ ২ অক্টোবর ২০১৯।  "Manul Chudasama excels in her first rain-shoot sequence for Ek Thi Rani Ek Tha Raavan"। IWMBUZZ। ২৩ মার্চ ২০১৯। সংগ্রহের তারিখ ২ অক্টোবর ২০১৯।  "Manul Chudasama's wedding lehenga weighs 20 Kg in Ek Thi Rani Ek Tha Raavan"। IWMBUZZ। ২৭ মার্চ ২০১৯। সংগ্রহের তারিখ ২ অক্টোবর ২০১৯।  "Manul Chudasama gets replaced on 'Ek Thi Rani Ek Tha Raavan'"। The Times of India। ২৫ জুন ২০১৯। সংগ্রহের তারিখ ২ অক্টোবর ২০১৯।  "Ek Thi Rani Ek Tha Raavan actress Manul Chudasma wonders if not being glamorous was the reason for her ouster"। Times Now। ২৬ জুন ২০১৯। সংগ্রহের তারিখ ২ অক্টোবর ২০১৯।  "Manul Chudasma shocked at being replaced overnight on her TV show for not being sensuous enough"। The Times of India। ২৬ জুন ২০১৯। সংগ্রহের তারিখ ২ অক্টোবর ২০১৯।  "I see this as a chance to learn more about the genre of comedy: Manul Chudasama on her entry in Tenali Rama"। IWMBUZZ। ১৬ আগস্ট ২০১৯। সংগ্রহের তারিখ ২ অক্টোবর ২০১৯।  "Tenali Rama episode update: Bhaskar in shock to see devastated Vijaynagar on his return"। Mid Day। ২১ আগস্ট ২০১৯। সংগ্রহের তারিখ ২ অক্টোবর ২০১৯। [স্থায়ীভাবে অকার্যকর সংযোগ] "After 20 years, Bhaskar to meet his mother on Sony SAB's Tenali Rama"। www.cityairnews.com। ২২ সেপ্টেম্বর ২০১৯। সংগ্রহের তারিখ ২ অক্টোবর ২০১৯। [স্থায়ীভাবে অকার্যকর সংযোগ]